السلام عليكم ورحمة الله وبركاته. اخواني واحبابي في الله. احنا النهاردة مع الجزء التاني بازن الله سبحانه وتعالى. فاستمسك استمسك اوعى زخاري في الدنيا تخطف القرآن من قلبك ولا من ايديك
ابدا اني انست نورا. ازاي ان الانس في وقت الوحشة والخوف والظلام بسبب نور الله سبحانه وتعالى. وبسبب كلام الله سبحانه وتعالى اللي نور لنا به حياتنا عايزين نعيش مع الجزء التاني كده هنختار بعض الشعارات قلنا ان هدفنا في رمضان ده ختمة صح
ان كل يوم نعيش مع جزء ونقراه صح بس نقف مع جملة جملة من الجمل بتوع الجزء. اعادة اكتشاف القرآن. اعجاز الجملة القرآنية. ازاي ان كل جملة من دول القرآن بتعلي
بتديك روشتة لحل مشكلة من مشاكل حياتك. ازاي ان كل جملة من جمل القرآن بتديك مفتاح من مفاتيح تغيير شخصيتك. وعلك اضطرابات السلوك احنا عندنا ازن كل جملة من دول القرآن بتدينا امل وسعادة وتفاؤل واستبشار في الحياة. ازاي ان كل جملة من جمل القرآن ديت
نور لنا طريقنا بس يتلونه حق تلاوته. مش يتلونه بس. ازاي نقرا القرآن صح؟ هو ده هدف السلسلة. هحاول اقف مع بعض شعارات المهمة صعبة اوي يا جماعة لان بكل شعار من شعارات القرآن. كل جملة دي عايزة حلقة لوحدها. ولكن نحاول نختار نقف اول حاجة وفي الجزء التاني. وما كان الله ليضيع
ايمانكم. ربنا عمره ما هيضيع اللي انت عملته ابدا. ربنا مش هيضيع مجهودك اللي انت بذلتيه عشان توصلي له. مش هيضيع كل ليلة قمتها وانت كافح عشان ترسخ الايمان في قلبك. مش هيضيع كل مسكة مصحف مسكتيها. وانت بتجاهدي مع كل جملة من جوة للقرآن وتكرريها عشان يدخل
نور القرآن في قلبك بس اوعى انت اللي تضيع ايمانك ربنا مش هيضيع الايمان اللي جواك. والنور اللي ربنا من عليك ان هو دخل قلبك. بس اوعى انت اللي تضيع ايمانك. اوعي انت اللي تفتني نفسك. اوعى انت اللي تدخل
سكك تانية ولا تكسل بعد ما عزمت لله عزمة انك تجاهد. عشان توصل لربنا اوعى تضيع اللي انت بنيته. اوعي تهد اللي انت بنيتيه اوعى تضيع اللي ربنا اداه لك لو لقيت شيك بخمسين مليون دولار. وبعد كده رميته في صندوق زبالة انت انت اللي ضيعت نفسك
فربنا اللي اداه لك من فهم القرآن ومن يا جماعة سيدنا ابراهيم لما ربنا ادى له نور اني اراك وقومك في ضلال اعتزل الدنيا عشان يوصل لحقيقة مراد الله سبحانه وتعالى. ياما فيه ناس مننا بييجي في قلوبها نور في رمضان. بييجي نور اهو ده القرآن ده طلع جميل
اوي انا ما عدتش هسيبه. ده العبادة دي طلعت عظيمة. انا عايز اشتغل في الدعوة. وبعد كده بنشتغل في الدنيا وبنضيع النور اللي ربنا اداه لنا. اوعى تضيع النور اللي ربنا اداه لك وان كانت لكبيرة الا على الذين هدى الله. الصحابة اتعرضوا لامتحانات صعبة اوي وطلعوا رجالة. وان كانت لكبيرة
ربنا يمتحنك امتحان كبير. ربنا اللي مقيمه كده انه كبير انه صعب. ولكن ربنا يراقبك في الامتحان ده. هل انت هتطلع كبير لما تلاقي امتحان امتحانات ربنا لك بقت امتحانات كبيرة. اعرف ان ربنا يريد انه يرقق لي مقام كبير اوي عنده. هتطلع راجل ولا مش هتطلع راجل. الذين اتيناهم
الكتابة يعرفونه كما يعرفون ابناءهم. اللي بيرتبط بالقرآن بيبقى عنده قدرة على التعرف على كل شيء من الاشباه بتاعته. المعرفة دي حاجة صعبة حلو قوي يا جماعة. يقول لك رفع البصمات التعرف على البصمات. يعني فيه خمس تلاف بصمة في المكان. احنا عايزين نعرف بصمة المجرم من اي حد. او
ونعرف بصمات الناس من اي حد. يعرفون اللي بيرتبط بالقرآن هيقدر يعرف النبي الحق من اي واحد مدعي نبوة. هيقدر يعرف الصح ومراد ربنا من اي فتنة ومن اي طريق غلط هيقدر يعرف الصح لوحده. القرآن بيديك قدرة على المعرفة. قدرة على تمييز الحاجة الصح من وسط
حاجة غلط عشان كده الحاجة الوحيدة اللي هتوفر عمرك هي القرآن. الحاجة الوحيدة اللي هتديك تمييز هي القرآن. ما عدتش هتوه ما بين الف طريق ما انتاش عارف ما عدتش هتقول زي الجزء بتاع امبارح ان البقرة تشابه علينا. انا ما عدتش عارف الصح من الغلط. ما عدتش عارف الطريق السليم من الطرق الغلط. يعرفونك
كما يعرفون ابناءهم. في واحد بيغلط في الفرق بين ولاده معدتيش هتبقى الدنيا مشتبهة عليك. والطرق الصح من الغلط مشتبه عليك. اللي ارتباط بالقرآن بيخلي عندك بصيرة نافذة تعرف الصح من الغلط ومن حيث خرجت فولي وجهك
تاني ومن حيث خرجت فول وجهك ازاي ان يبقى كل خارجة في حياتك كل مشوار كل خطوة في حياتك انت عارف وجهتك فيها. انت ما عدتش ماشي كده زي ما ربنا بدأ الجزء سيقول
سفهاء السفهاء اللي ما لهمش طريق اللي ما لهمش مبدأ. اللي النهاردة شرق وبكرة غرب. اللي ما لهمش مبادئ سابتة في الحياة بيدوروا معها. مهما اتغيرت الدنيا الراسخين السابتين على مبادئهم ومن حيث خرجت فول وجهك. مهما كانت الزروف مهما كانت الدنيا افتكر وجهتك. افتكر
مبدأك انت صاحب مبدأ مهما الدنيا اتغيرت ربنا بيقول فاذكروني اذكركم. الرازي بيقول فيه تلات جمل في القرآن لهم اكتر من ميت تفسير فاذكروني اذكركم وهل جزاء الاحسان الا الاحسان وان عدتم عدنا. فاذكروني اذكركم اذكركم دي المفسرين قالوا
اكتر من ميت قول فيهم. اذكركم بالهدى ولا اذكركم بالفردوس الاعلى؟ ولا اذكركم بتفريج الكربات؟ ولا اذكركم بشرح الصدر؟ ولا اذكركم بوهب السعادة ولا اذكركم بالرفعة على الدنيا كلها؟ ولا اذكركم في الملأ الاعلى ان انتم اقرب مخلوقات الكون كلها لي
اذكركم بايه ولا بايه ولا بايه؟ مفتاح عطاءات وخزائن الله فاذكروني ان احنا نحافز على دوام الذكر بالله سبحانه وتعالى ولا تقولوا لمن يقتل في سبيل الله اموات بل احياء. بل احياء ازاي يا رب؟ ده دمه سايل قدامي اهو وجسته متقطعة ودخل
القبر يا رب واتقفل عليه وولاده اتيتموا ومراته اترملت بل احياء بل احياء القرآن بيصحح مفاهيمك في الحياة. القرآن بيديك تصور الدنيا كلها شايفة حاجة وانت شايف حاجة تانية. الدنيا كلها شايفة ان دا موت وانت شايف ان دا
الدنيا كلها شايفة انك متبهدل عشان الدين. ومتبهدلة عشان الدعوة. ومتحمل وحياتك صعبة وانت شايف انك في سعادة. وانشراح بل احياء ما تبصش لنظرة الناس القاصرة. القرآن بيقول لك بص للدنيا صح وافهم تشخيص الدنيا صح
ربنا بيتكلم عن العمرة بيقول ومن تطوع خيرا فان الله شاكر. ايه التطوع؟ تطوع. الكلمة اللي اتكررت كتير في السورة. ايه التطوع دي ؟ تطوع من المطاوعة اني انا جاي بطوع يا رب غير لا اكراه في في الدين في نفس السورة لا اكراه في الدين يعني الحاجة اللي انت بتعملها وانت كاره الطاعة اللي انت
تعمليها وانت قلبك مش طايقها ممكن ربنا ما يقبلهاش. ربنا يريد تطوع دي. ربنا يريد ان انا اصلي التراويح وانا نفسي متطوعة. يقول لك الفرق التطوعية. يعني بارادتي يعني برغبتي يعني بحب. يعني انا جاي بقلبي يا رب. انا مش جاي برجلي. انا جاي بطوعي يا رب
عشان كده ربنا بيقول في الصفحة اللي بعدها والذين امنوا اشد حبا لله. اشد حبا لله ده مفتاح تغيير. المفسدين في الارض مفتاح تغيير الفنانين اللي بيستخدموا الفن في نشر الشهوات. مفتاح تغيير اي حد عاصي. انك تبقى بتحب طريق الدين اكتر ما هو
بيحب الباطل. لو انت حبيت طريق ربنا والصلاة والعبادة اكتر ما الفنان اللي بياخد عشرين مليون جنيه في حفلة الساحل الشمالي كل سنة لو انت حبيت طريق ربنا اكتر انت اللي هتغيره. مش هو اللي هيغيرك. يوم ما تحب الدين والطاعة اكتر ما اهل الباطل بيحبوا
معصية ساعتها انت اللي هتغير اهل المعصية واهل الباطل. ربنا بيوصف العصاة بيقول فما اصبرهم على النار فما اصبروا! ربنا بيتعجب! دي من الايات اللي العلماء اثبتوا صفة التعجب لله! ربنا بيتعجب من همة اهل المعصية! ربنا بيتعجب من همة اهل الباطل! فما
ما اصبرهم على النار اي على المعاصي التي تؤدي الى النار. طب فين همة اهل الطاعة؟ انت ربنا ما بيتعجبش من همتك ليه همتك في العبادة. احنا في رمضان اهو اعظم موسم للتغيير. مين اللي هيري الله من نفسه خيرا فما اصبرهم. ربنا بيقول على اهل المعصية
يا صبرهم يكفحهم يا جلادهم يجهدهم من اجل طرق لن تؤدي الا الى جهنم. طب اللي ربنا وعدهم بالفردوس الاعلى فين عزيمتك في قراية القرآن صح في رمضان من الايات العظيمة في الجزء. فمن عفي له من اخيه شيء. واحد قتل اخوه واحد
فربنا بيقول لولي الدم ان اللي قتل ده اخوك برضه هو الاخوة في الدين لدرجة مهما حصل بينا مهما حصل بينا من خلافات لازم افهم ان بينا اخوة. ودي الكلمة الخطيرة اللي ربنا قالها في وسط ايات الطلاق. واحد واحدة بيطلقوا خلاص بيفترقوا. خلاص هيبقوا غرباء. خلاص ما هيقطعوا بعض
محاكم الاسرة ربنا بيقول ولا تنسوا الفضل بينكم. الكلمة دي مش معمولة للمتطلقين بس. الكلمة دي قانون للعلاقات بين مسلمين وبعض الكلمة دي قانون للعلاقة بينا ساعة اي خلاف. ساعة اي فراق ولا تنسوا الفضل. لازم نفتكر اللحزات الحلوة اللي كانت بينا في يوم من الايام. لازم افتكر
كل حاجة جميلة انت عملتها لي في يوم من الايام. فساعة ما يحصل خلاف او فراق انا مش فاكر لك غير الحلو. مش فاكر لك الوحش ولا تنسى والفضل بينكم. طبعا واحنا في الجزء التاني مش هينفع ما نقفش مع قول الله. شهر رمضان الذي انزل فيه القرآن. شهر من الشهرة ازا كان
رمضان السنة دي جاي يا جماعة والمساجد مقفولة. وما فيش امام تراويح نبكي وراه. وما فيش دعاء جميل في التهجد نبكي وراه. فازا كان رمضان مش معنى ان ما فيش جو في الارض ان ما فيش احتفال برمضان في السما. مش معنى انك مش حاسة جو رمضان والجو الجماعي والتشجيع. ان ابواب السماوات السبع ما اتفتحتش. وابواب
الجنة التمانية مش مفتوحة الوقتي وابواب خزائن الله مش مفتوحة. وكل حسنة بتعمليها مش بتضاعف الاف الاضعاف. والملايكة تتنزل ليلة القدر السنة دي اكتر من عدد الحصى على الارض. وربنا بيتنزل تلتين الليل غير كل ليلة. مرة رمضان تلت الليل بس الاخير. مش معنى انك مش حاسة بجو
ان ما فيش تسعين دعوة مستجابة. وستين فرصة للعتق من النار شهر. رمضان مشهور. انت حاسس برمضان؟ رمضان هو رمضان شهر رمضان. رمضان من الحرق الرمد الحرق. اه اصله بييجي في الحر. طب ما رمضان بييجي في الشتاء. وبيجي في الربيع والخريف. لأ يا جماعة ان تخيلوا واحد لابس
بدلة بعشر تلاف دولار وراكب عربية بمليون جنيه ولابس نضارة بتلاتة جنيه من سوق العتبة. الناس عمرها ما تاخد بالها من النضارة دي نضارة بسيطة او حقيرة. الناس موهومة ان ما دام لابس حاجة فخمة وراكب عربية فخمة يبقى كل حاجة في حياته فخمة
هو ده مسلنا الوقتي في رمضان. انت اخلاقك جميلة. انت عبادتك جميلة. ففي امراض في قلبك. او في حاجات بينك وبين ربنا في السر غلط. زي النضارة اللي بتلاتة جنيه كده اللي وسط الحاجات الجميلة. الناس بتتخدع لما بتلاقي عندك حاجات حلوة بتتعمى عن الحاجات الوحشة. ولكن ربنا يرى الوحش
عندك زي ما يرى الحلو اوعى تظن انك انت هتخدع ربنا. اوعي تظني ان ربنا مش شايف الحاجة الغلط اللي في قلبك او في السر بينك وبين ربنا. او انت ماسك يوتيوب او وانت داخل على فيس بتعملها بينك وبين ربنا. عشان كده صلح رمضان فرصة انك تحرق رمضان من رمضان. تحرق الشهوات اللي جوة قلبك
تحرقي الشبهات اللي جوة قلبك. الذي انزل فيه القرآن. ربنا ميز رمضان عن باقي الشهور بالقرآن. عايزة ربنا يصطفيك عن باقي الناس. القرآن هو سر فوق القرآن هو السبب في الاصطفاء. الله سبحانه وتعالى يقول من الشعارات يسألونك عن الخمر والميسر. يسألونك عن الخمر والميسر. ده قمة النجاح الدعوي. ان بتاع
الخمر ده الخامورج ده جاي يسألني في الدين. ان بتاع القمار ده جاي يسألني في الدين. الوقتي مين من بتوع الخمر والميسر جايين يسألونا؟ معنى ان اللي قاعدين قدامنا كلهم ملتزمين بس
ان احنا فشلنا في الدعوة. يوم ما بتوع الخمر والقمار ييجوا يسألونا في الدين واحكام الدين يبقى احنا نجحنا في الوصول للمجتمع. وفي نفس الوقت يسألونك عن الخمر الميسر الرسول عليه الصلاة والسلام لما دخل المدينة ما كانتش بلد مقدسة. كان فيها خمارات. وكان فيها ناس بيسهروا ويسكروا ويملوا الدنيا سكر وخمرة. وكان
قمار ونوادي قمار. وكان فيها بيوت بغااء زي ما ربنا اتكلم في سورة النور. وربنا كلم القوادين والباغيات وفتيات الليل في سورة النور. ولا تكرهوا يأتيكم على البغاء كان فيها بيوت بغاء. وكان فيها فتيات ليل. النبي غير المدينة. القرآن غير كل حاجة. الشريعة الاسلامية غيرت كل حاجة. الاعجاز التغيير
للقرآن قد ايه ممكن يغير المجتمع. وفي نفس الوقت يسألونك عن الخمر والميسر. فيه ناس والدين بيتحارب ما هو كتب عليكم القتال قبلها. الدين بيتحاسب وفي ناس ما بتفكرش غير في شهواتها. في حين ان قبلها يسألونك ماذا ينفقون؟ الدين بيتحارب وفي ناس في المجاعة بتاعة كورونا بتقول نطلع
نكفل الاسر الفقيرة ازاي ؟ يبقى ساعة الازمات اللي بيتعرض لها الدين الناس بتتقسم نصين. نص بيفكر في الدين ولو على نفسه ونص برضه بيفكر شهواته وملذاته ولازم الدين يستوعب الجميع. يسألونك عن الخمر والميسر. طب ربنا قال ايه؟ الخمر فساد. الخمر
قل فيهما اثم كبير ومنافع للناس. يعني ربنا بيقول الخمر حرام رغم ان فيها منافع. ربنا بيعلمنا الموازنة. ربنا في القرآن بيعلمنا الواقعية لقول الله في الجزء برضه وابتغوا ما كتب الله لكم. ان في ليل رمضان ربنا كتب لك ولد. يلا جامع زوجتك عشان اديك الولد. طب يا رب ما انت كتبته لي في اللوح
محفوظ الواقعية ان لو انت عرفت ان ده اتكتب لك في القدر برضو خد بالاسباب. الواقعية هنا الموازنة في منافع وفي اثم في الخمرة بس الاسم اكبر يبقى لازم نتعلم الموازنة. نتعلم وقت البيوت من ابوابها في نفس الجزء. اتعلم انك تبقى انسان مباشر. اللف والدوران اللي في المجتمع هدهن الهوا دوك
لف ودور عليه وكله وعشان انك توصل للي انت عايزه لازم تلف وتدور لأ. انك تبقى انسان اقتل بيوت من ابوابها. دايما خليك انسان مباشر برضه في نفس الجزء ادخلوا في السلم كافة. الدين دوان باكيدج. لازم تاخد الدين على بعضه ولا تتبعوا خطوات الشيطان. اول
حاجة الشيطان هيضيعك من خلالها ان يوهمك ان ممكن تاخد جزء من الدين وتسيب جزء. ممكن تاخدي العبادة وتسيبي الحجاب. ممكن تاخد العقيدة وتسيب سريعة ممكن تاخد العبادات وتسيب المعاملات والاخلاق. ممكن تاخد الصلاح وتسيب الدعوة الى الله والجهاد في سبيل الله ما
ادخلوا في السلم كافة. الدين وان باكيدج ربنا ما بيقبلوش غير لو انت قايل بالدين على بعضه. ولا تتبعوا خطوات الشيطان اول خطوة انه يوهمك ان ينفع تاخد حاجة وتسيب حاجة. حاجات كتير اوي يا جماعة. كان نفسي الحق اقف معكم في قصة طالوت وجالوت. فلما
فصل طالوت فيه فرق بين انك انت تبقى متحمس للدعوة وانك تفصل للدعوة. بداية التغيير كانت الفصل ان انا سبت الدنيا وانطلقت في طريقي ولولا دفع الله الناس بعضهم ببعض لفسدت الارض. ابن عباس بيقول دفع من يصلي لمن لا يصلي. يعني مش
لازم دفع الله الناس ان فيه قتال ما بين اهل الحق واهل الباطل ادفعي المعصية بحجابك. ادفع المعصية بدعوتك الى الله. ادفع فساد بقيام الليل ادفعوا الفساد بالطاعة. اكبر حاجة نقضي بها على خفافيش الظلام ان شمس الطاعة تطلع
الدعوة عاملة زي الشمس اول ما بتطلع كل خفافيش العلمانية والليبرالية وخفافيش التوك شو وخفافيش نشر الشهوات والشبهات دخولوا الكهوف بتاعتهم اول ما الشمس تطلع عشان كده انتم خط الدفاع عن الدين في الحياة بالطاعة وبالايمان عايزين خاتمة صح عايزين الجزء
نقراه بقى هي طالعة انت هتطلعي ايه الشعارات اللي انت هتطلعيها من الجزء؟ ايه الشعارات اللي انت هتطلعها من الجزء عشان تبقى خاتمة صح اعادة اكتشاف القرآن اعجاز جملة قرآنية فاستمسك عايزين نخرج من رمضان السنة دي واحنا معنا من كل جزء تلات اربع خمس عشر شعارات يفضلوا ينوروا لنا
يشحنوا همتنا يدونا امل واستبشار. يدونا روشتات لانقاز حياتنا. هي دي وزيفة القرآن. مش وظيفة القرآن ان احنا نتلزز وبس مش سامعنا واستمتعنا لأ سامعنا واطعنا اللهم اجعل القرآن العظيم ربيع قلوبنا ونور صدورنا وجلاء احزاننا
وذهاب همومنا كل سنة وانتم طيبين